
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 6P/95/2025 8825201987 19. 11. 2025 JUDr. Iveta Mihóková ECLI:SK:OSVT:2025:8825201987.2
Uznesenie Okresný súd Vranov nad Topľou v právnej veci starostlivosti súdu o maloletých, mal. A. B., nar. XX.XX.XXXX, bytom pri matke, zastúpený kolíznym opatrovníkom: Úrad práce, sociálnych vecí a rodiny Vranov nad Topľou, odbor sociálnych vecí a rodiny, oddelenie sociálnoprávnej ochrany detí a sociálnej kurately, Námestie slobody 5, Vranov nad Topľou, na návrh matky: C. B. B., nar. XX.XX.XXXX, bytom D. XXX/XX, E. F. D., zastúpenej: JUDr. Katarína Adamovská, advokátka, Žižkova 6, Košice, za účasti otca: G. B., nar. XX.XX.XXXX, bytom A. XXX/XX, E. F. D., o nariadenie neodkladného opatrenia, takto rozhodol: I. Konanie z a s t a v u j e . II. Žiaden z účastníkov n e m á n á r o k na náhradu trov konania. odôvodnenie: 1. Matka sa návrhom podaným na tunajší súd domáhala nariadenia neodkladného opatrenia, ktorým by súd nahradil súhlas otca maloletého A. B., nar. XX.XX.XXXX, s vycestovaním maloletého s matkou na krátkodobý pobyt v Abu Dhabí v dňoch 09.12.2025 – 22.12.2025. 2. Písomným podaním vzala matka svoj návrh na nariadenie neodkladného opatrenia v celom rozsahu späť z dôvodu časovej tiesne, nakoľko vycestovať mali v prvej polovici decembra. 3. Podľa § 29 ods. 1, ods. 2, ods. 3 zákona č. 161/2015 Z.z. Civilného mimosporového poriadku (ďalej len „CMP“) navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Súd konanie nezastaví, ak sa mohlo začať aj bez návrhu a je potrebné v konaní pokračovať. Súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 4. Nakoľko matka vzala svoj návrh na nariadenie neodkladného opatrenia rozsahu späť, súd s poukazom na vyššie uvedené zákonné ustanovenie, konanie zastavil. 5. O trovách konania súd rozhodol v zmysle § 52 CMP, podľa ktorého žiaden nemá nárok na náhradu trov konania, ak tento zákon neustanovuje inak.
v celom
z účastníkov
Poučenie: Proti tomuto uzneseniu možno podať odvolanie do 15 dní od doručenia jeho písomného vyhotovenia na Krajský súd v Prešove prostredníctvom tunajšieho súdu.
V zmysle § 363 Civilného sporového poriadku, v odvolaní sa má popri všeobecných náležitosti uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

Zdroj: KAUZIS.SK – https://www.kauzis.sk/judikatura/r/ECLI:SK:OSVT:2025:8825201987.2 (dáta aktuálne k 5. 11. 2026). Záväzné je znenie zverejnené súdom.




